Document ID: 32006R1753

KOMMISSIONENS FORORDNING (EF) Nr. 1753/2006
af 28. november 2006
om ændring af Rådets forordning (EF) nr. 669/97 om åbning og forvaltning af fællesskabstoldkontingenter for så vidt angår visse fisk og fiskerivarer med oprindelse på Færøerne, om fastlæggelse af visse regler for ændring og tilpasning af disse foranstaltninger og om ophævelse af forordning (EF) nr. 1983/95
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 669/97 af 14. april 1997 om åbning og forvaltning af fællesskabstoldkontingenter for så vidt angår visse fisk og fiskerivarer med oprindelse på Færøerne, om fastlæggelse af visse regler for ændring og tilpasning af disse foranstaltninger og om ophævelse af forordning (EF) nr. 1983/95 (1), særlig artikel 5, stk. 1, litra b), og
ud fra følgende betragtninger:
(1)
Med afgørelse nr. 1/2006, der blev truffet af Den Blandede Komité EF/Danmark-Færøerne den 13. juli 2006 (2), blev tabel II i bilaget til protokol nr. 1 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side ændret, idet det årlige toldkontingent for rejer og jomfruhummer, tilberedt eller konserveret, blev forhøjet fra 3 000 til 4 000 tons. Denne afgørelse fik virkning den 1. september 2006.
(2)
Det årlige toldkontingent for rejer og jomfruhummer, der er opført i bilaget til forordning (EF) nr. 669/97 under løbenummer 09.0679, bør ændres i overensstemmelse med forhøjelsen.
(3)
Foranstaltningerne i denne forordning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
I bilaget til forordning (EF) nr. 669/97 foretages følgende ændring:
I sjette kolonne i tabellen ændres mængden for det årlige toldkontingent for rejer og jomfruhummer, tilberedt eller konserveret, der har løbenummer 09.0679, fra 3 000 til 4 000 tons.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. september 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. november 2006.

Labels: 3
18
6